open-index/open-wikipedia-markdown huggingface dataset:
Prosopocoilus (Hoplitocranum) schumanni

***Prosopocoilus schumanni*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (hannene 27-38 millimeter), brunoransje hjortebille, pronotum med mørk midtstripe, hodet med en mørk, Y-formet tegning, dekkvingene med svart søm. Hannens kjever er sigdformede med en liten, butt tann nær roten og to små tenner i spissen. Små hanner har enkle, sagtakkede kjever. Hode og pronotum har grønnlig metallglans. Hodet er slett uten kjøler eller knøler, men med et vagt, V-formet søkk foran, dette oransje på farge. Antennene har en tre-leddet vifte. Pronotum er betydelig bredere enn langt. Beina er brune. Undersiden er svart med grønnlig metallglans. Hunnen er bredere, svært blank, farget som hannen, men den mørke kilen på dekkvingene er større, forkroppen og særlig hodet er nokså kraftig, men fint punktert.

## Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

## Utbredelse
Arten er utbredt i Vietnam.

## Systematisk inndeling
Arten er kanskje å regne som en fargevariant av *[[Prosopocoilus (Hoplitocranum) suturalis]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *[[Prosopocoilus]]* Westwood, 1845
******** Underslekten *[[Hoplitocranum]]* Jakowlew, 1896
********* ***Prosopocoilus (Hoplitocranum) schumanni*** Schenk, 2023

## Referanser


## Eksterne lenker
* Bildegalleri over slekten (preparerte eksemplarer)
* Bildegalleri
* 
*
Giovanni Dettori

**Giovanni Dettori** (født 1940) er en italiensk prelst og emeritert katolsk biskop av Ales-Terralba.
## Liv og virke
### Prest
Giovanni Dettori ble ordinert til prest den 1. juli 1965 i Ozieri, av biskop Francesco Cogoni..

### Biskop av Ales-Terralba
Pave Johannes Paul II utnevnte ham til biskop av Ales-Terralba den 5. februar 2004. Kardinalprefekten for den apostoliske Signatura, Mario Francesco Pompedda, ordinerte ham til biskop den 18. april samme år i Roma. Medkonsekratorer var Paolo Romeo, apostolisk nuntius til Italia og San Marino, og Sebastiano Sanguinetti, biskop av Ozieri. Den seremonielle settelse i bispedømmet fulgte den 2. mai 2004.

Den 10. februar 2016 aksepterte pave Frans hans alderstbetingede avskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Mario Francesco Pompedda (1929-1008) *1998
* Biskop *Giovanni Dettori* (1940- ) *2004

## Referanser
Agnete Masternes Hanssen

**Agnete Masternes Hanssen** (født 1996) er en norsk, samisk politiker (AP). Hun er utpekt til statssekretær for samiske saker i Jonas Gahr Støres regjering, og jobber under Kommunal- og distriktsdepartementet (KDD) for kommunal- og distriktsminister Kjersti Stenseng siden 4. februar 2025

Hanssen er sykepleier, og har sittet på Stortinget som vararepresentant for Finnmark, 2021–2025.

## Referanser


## Eksterne lenker
* 
*  Agnete Masternes Hanssen på Paqle
Montpellier HSC i 1991–92

Montpellier Hérault Sport Club endte sesongen 1991/92 på 6. plass i fransk 1. divisjon.

## Tabell

## Kamper
### [[Coupe de France]]

## Spillerstatistikk

## Spillere på landslag
Kun landskamper spilt mens klubbsesongen pågikk er medregnet.

## Referanser


## Kilder
* 

## Se også
*Fransk fotball 1991–1992
Ålesund paragliderklubb

**Ålesund Hang- og Paragliderklubb** ble opprettet 1. januar 1975   

Klubben har som formål å fremme paragliderflyging i Ålesund og omegn, og tilbyr relevante kurs.   

Fra starten av var klubben en ren hanggliderklubb, men siden ca. 2001 har klubben kun hatt paragliderpiloter. 

Per 2024 var antall medlemmer 70.

## Lokal betydning
Klubben var en av de første klubbene i Norge som fikk paragliderutøvere og paragliderinstruktører.

På 1990-tallet lå skiheisa i Spjelkavika brakk. Medlemmene av Ålesund paragliderklubb fikk ordnet finansiering til å sette heisa i drift igjen. 
Medlemmene stilte med personell til vinterdrift og sommerdrift mot at de fikk bruke heisa også til å frakte utstyr og piloter opp til toppen. Ordningen ble avviklet i 2017.

### Meritter
Klubben har 4 medlemmer med på topp 100 gjennom tidene i Adelskalenderen for paragliderflyging i Norge. Klubben har og 3 av de første 100 paragliderpilotene som har flydd over 100km i Norge Fridistanse paragliding.

## Referanser
Pseudofossil

**Pseudofossil** er uorganiske strukturer som ligner på fossiler.

De vanligste er: dendritter, som ligner på plantefossil, men er dannet ved utfelling av mineraler, ofte jern- og manganoksid, på sprekkeflater; og «forsteinet appelsin» og andre «frukter», som er konkresjoner dannet ved kjemisk utfelling i de opprinnelige sedimentene. Sedimentære strukturer, som tørkesprekker, og rene forvitringsformer kan også i enkelte tilfeller tas for å være fossil.

## Referanser
VM i alpint 2025 – Lagkonkurranse

**Lagkonkurransen under [[VM i alpint 2025]]** ble avholdt 4. februar 2025 i Saalbach-Hinterglemm i Østerrike.

## Seeding
De deltakende nasjonene ble seedet i henhold til den sammenlagte nasjonscupstillingen før verdensmesterskapet.

Lag med grønn bakgrunn deltok i lagkonkurransen.

## Resultater

## Referanser
Anything Once (1925)

***Anything Once*** er en amerikansk stumfilm fra 1925 regissert av Justin H. McCloskey.

## Skuespillere
* Tully Marshall som Mr. Nixon
* Gladys Walton som Dorothy Nixon
* Harold Austin som David Marvin
* Mathilde Brundage	som Mrs. Nixon
* Francis McDonald som Bogus Duke

## Referanser


## Eksterne lenker
*
Jason Momoa

**Joseph Jason Namakaeha Momoa** (født 1979) er en amerikansk skuespiller. Han startet sin skuespillerkarriere med en av hovedrollene i Baywatchspinoffen , og er særlig kjent som Khal Drogo i Game of Thrones og som Aquaman.

## Eksterne lenker
*
Hammerfall dolomitt

**Hammerfall dolomitt** er en industribedrift i Sørfold i Nordland, som årlig tar ut cirka  tonn dolomitt som skipes ut fra Hammerfall til ulike avdelinger av Omya i Europa der dette videreforedles. Bedriften ble etablert i 1934,  og har, i Sørfold, 37 ansatte (2025) samt to lærlinger. Bedriften tar ut ca 

Dolomitt brukes eksempelvis som fyllstoff i malings- og glassindustrien, til kalking i landbruket og i ildfaste produkter. Biprodukter av dolomitten kan for eksempel være strøsand, fyllmasse og pyntestein.

Omya Hustadmarmor AS Avd Hammerfall Dolomitt er bedriften juridiske navn. Omya Hustadmarmor AS inngår i et konsern med totalt 2 selskaper. Det er totalt 5 avdelinger i Omya Hustadmarmor AS. 

- Elnesvågen i Hustadvika kommune i Møre og Romsdal

- Knarrevik i Øygarden kommune i Vestland

- Hammerfall Dolomitt i Sørfold kommune i Nordland 

- Løgavlen Dolomitt i Sørfold kommune i Nordland

- Seljelid Dolomittbrudd i Vefsn kommune i Nordland

## Referanser
Francis Raymond Walsh

**Francis Raymond Walsh** M. Afr. (født 15. september 1901 i Cirencester i Gloucestershire i England. død 27. oktober 1974 i Grantham) var en katolsk prelat som var biskop av Aberdeen fra 1951 til 1963.
## Liv og virke
### Bakgrunn
Han ble utdannet ved *Fordyce Academy* i Banffshire, *Blairs College* i Aberdeen og Scots College i Roma.

### Prest
Walsh ble ordinert til prest den 7. mars 1925. Han sluttet seg til Missionaries of Africa (*White Fathers*) den 9. september 1931. 
### Biskop av Aberdeen
Han ble utnevnt til biskop av bispedømmet Aberdeen av Den hellige stol den 20. juni 1951, og bispeviet den 12. september av erkebiskop Donald Alphonsus Campbell. Medkonsekrerende var biskop James Black og biskop James Donald Scanlan. 

Han deltok på den første sesjon av Det andre Vatikankonsil i 1962.

Han trakk seg som biskop av Aberdeen den 22. juli 1963. 

Han døde i Grantham i Lincolnshire den 27. oktober 1974, 73 år gammel.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853-1928) *1911
* Erkebiskop Donald Mackintosh (1877-1943) *1922
* Erkebiskop Andrew Thomas (Joseph) McDonald O.S.B. (1871-1950) *1929
* Erkebiskop Donald Alphonsus Campbell (1894-1963) *1939
* Biskop *Francis Raymond Walsh* (1901-1974) *1951

## Referanser
Abílio Rodas de Sousa Ribas

**Abílio Rodas de Sousa Ribas** C.S.Sp. (1931–2025) var en portugisisk katolsk ordensgeistlig og biskop av São Tomé og Príncipe.

## Liv og virke
### Prest
Abílio Rodas de Sousa Ribas sluttet seg til spiritanerne og ble ordinert til prest den 21. september 1957.

### Biskop av São Tomé og Príncipe
Pave Johannes Paul II utnevnte ham til biskop av São Tomé og Príncipe den 3. desember 1984. Han ble ordinert til biskop den 24. februar 1985 av erkebiskopen av Lubango, kardinal Alexandre do Nascimento. Medkonsekratorer var erkebiskop Fortunato Baldelli, apostolisk pro-nuntius til São Tomé og Príncipe, og Manuel Franklin da Costa, erkebiskop av Huambo.

Den 1. desember 2006 innvilget pave Benedikt XVI hans aldersbetingede avskjedssøknad.

Abílio Rodas de Sousa Ribas døde i Braga i Portugal den 2. februar 2025, i en alder av 94 år.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Giovanni Francesco Albani (1720–1803) *1760
* Kardinal Carlo Rezzonico den yngre (1724–1799) *1773
* Kardinal Antonio Dugnani (1748–1818) *1785
* Erkebiskop Jean-Charles de Coucy (1746–1824) *1790
* Kardinal Gustave-Maximilien-Juste de Croÿ-Solre (1773–1844) *1820
* Biskop Charles-Auguste-Marie-Joseph Forbin-Janson (1785–1844) *1824
* Kardinal François-Auguste-Ferdinand Donnet (1795–1882) *1835
* Biskop Charles-Emile Freppel (1827–1891) *1870
* Kardinal Louis-Henri-Joseph Luçon (1842–1930) *1888
* Kardinal Charles-Henri-Joseph Binet (1869–1936) *1920
* Kardinal Maurice Feltin (1883–1975) *1928
* Kardinal Jean-Marie Villot (1905–1979) *1954
* Erkebiskop Giovanni De Andrea (1928–2012) *1975
* Kardinal Alexandre do Nascimento (1925–) *1975
* Biskop *Abílio Rodas de Sousa Ribas* CSSp (1931–2025) *1985

## Referanser
Synkronsvømming under Sommer-OL 2024 – Duett

**Duett** i synkronsvømming under Sommer-OL 2024 ble arrangert på Piscine olympique de Saint-Denis 9. og 10. august 2024.

## Resultater

## Referanser
Signalflanke

I elektronikk er en **signalflanke** overgangen til et digitalt signal fra lavt til høyt, eller fra høyt til lavt. Verdien endres når signalpulsen krysser en fastsatt terskel.

* En **stigende flanke** (eller **positiv flanke**) er lav-til-høy-overgangen.
* En **fallende flanke** (eller **negativ flanke**) er høy-til-lav-overgangen.

I tilfelle av et pulstog, som består av to flanker:

* **Forflanken** er den første flanken av pulsen.
* **Bakflanken** er den andre flanken av pulsen.

## Se også
* Vippe, en flankeutløst krets
* Stigetid, for en signalovergang

## Referanser
FC Sochaux i 1991–92

Football Club Sochaux-Montbéliard endte sesongen 1991/92 på 17. plass i fransk 1. divisjon.

## Tabell

## Kamper
### [[Coupe de France]]

## Spillerstatistikk

## Spillere på landslag
Kun landskamper spilt mens klubbsesongen pågikk er medregnet.

## Referanser


## Kilder
* 

## Se også
*Fransk fotball 1991–1992
Bhima

**Bhima** (sanskrit: भीम), også kjent som **Bhimasena,** er en helt og en av de mest fremtredende skikkelsene i det hinduistiske eposet Mahabharata. Han er kjent for sin styrke og lojale rolle. Som den andre av de fem Pandava-brødrene ble Bhima født av Kunti – kona til kong Pandu – gjennom velsignelsene til Vayu, vindguden, som ga ham overmenneskelig styrke fra fødselen. Hans rivalisering med Kauravaene, spesielt Duryodhana, det endte til slutt ut i Kurukshetra-krigen, der Bhima drepte alle hundre Kaurava-brødre. Han var en mester i gada-kamp og ble ansett som en av de sterkeste krigerne i sin tid, hans styrke er ofte sammenlignet med tusenvis av elefanter.

## Referanser
Wayward Ways

***Wayward Ways*** er et musikkalbum utgitt i 1988 av Erik Moll. Albumet er hans debutalbum som soloartist.

Låtene ble innspilt over to år i Lone Star Studios i Austin, TX og opprinnelig kun utgitt på kassett i USA. I desember 2009 ble albumet gjort tilgjengelig som digital nedlasting via Musikkonline og iTunes.

## Sporliste

# «Wayward Ways» (Erik Moll / Hans Petter Gundersen)
# «One Good Reason» (Erik Moll)
# «Better All the Time» (Erik Moll)
# «Hold On» (Erik Moll / Rune Walle)
# «Clickety Clack» (Erik Moll)
# «This Rovin' Eye» (Erik Moll)
# «I Can Feel It Tonight» (Erik Moll)
# «Down Down Down» (Erik Moll / Rune Walle)
# «Talkin' Turkey» (Erik Moll)
# «Close Call» (Erik Moll)
# «Have No Fear» (Erik Moll)

## Personell

* Erik Moll – vokal, guitar
* Erik Hokkanen – gitar, fele
* Dale Dennis – bass
* Wes Starr – trommer

## Eksterne lenker
Sportsklatring under Sommer-OL 2024 – Fart menn

**Fartsklatring for menn** i sportsklatring under Sommer-OL 2024 ble arrangert på Site d’escalade du Bourget 6. og 8. august 2024.

## Resultater
### Seeding

### Elimineringsheat

### Sluttspill

## Referanser
Sportsklatring under Sommer-OL 2024 – Kombinasjon menn

**Kombinasjon for menn** i sportsklatring under Sommer-OL 2024 ble arrangert på Site d’escalade du Bourget fra 5. til 8. august 2024.

## Resultater
### Buldring semifinale

### Led semifinale

### Samlet resultat

### Finale

## Referanser
João de Ceita Nazaré

**João de Ceita Nazaré** (født 22. august 1973 i Trindade i São Tomé e Príncipe) er katolsk biskop for bispedømmet São Tomé e Príncipe som omfatter den afrikanske øystaten av samme navn.

## Liv og virke
### Prest
João de Ceita Nazaré ble presteviet for bispedømmet São Tomé e Príncipe den 4. august 2006.
### Biskop av São Tomé e Príncipe
Pave Frans utnevnte ham til biskop av São Tomé e Príncipe den 9. januar 2024. Han ble bispeviet den 17. mars 2024 titulærerkebiskop Giovanni Gaspari, avtroppende nuntius til Angola og São Tomé e Príncipe; medkonsekrerende var erkebiskop José Manuel Imbamba av Saurimo, og den emeriterte biskop Manuel António Mendes dos Santos C.M.F., forgjengeren i São Tomé e Príncipe.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI (1927-2022) *1977
* Kardinal Pietro Parolin  (1955-) *2009 
* Erkebiskop Giovanni Gaspari (1963-) *2020
* Biskop *João de Ceita Nazaré* (1973- ) *2024

## Referanser
Mordkommisjonen

***Mordkommisjonen*** (orig. ***Rejseholdet***) er en dansk kriminalserie 
fra 2000–2004, utviklet for DR1 etter en idé av Peter Thorsboe. Serien gikk i fire sesonger og hadde 32 episoder. I Norge ble den sendt på TV 2.

Flere har regissert episodene, blant andre Jørn Faurschou, Charlotte Sieling, Martin Schmidt, Niels Arden Oplev og Ole Christian Madsen, og adskillige manusforfattere har bidratt til den; blant dem Mai Brostrøm, Kari Vidø og Stig Thorsboe.

Serien er inspirert av den tidligere danske drapsetterforskningsenheten Rigspolitiets Rejsehold eller bare Rejseholdet og episodene er av autentiske saker fra dansk eller utenlandsk kriminalhistorie.

Medvirkende i serien er blant andre Charlotte Fich, Mads Mikkelsen, Lars Brygmann, Waage Sandø, Trine Pallesen, Erik Wedersøe og Lars Bom.

I 2002 mottok serien en Emmy for beste internasjonale dramaserie i 2002.

## Referanser

 

 
 


## Eksterne lenker
*
Praslin lufthavn

**Praslin lufthavn** (IATA: **PRI**, ICAO: **FSPP**) er en lufthavn på øyen Praslin på  Seychellene.

## Flyselskaper og destinasjoner
Air Seychelles har flyvninger mellom Praslin og Seychellene internasjonale lufthavn på Mahé, som ligger 44 km sørvest for Praslin.

## Eksterne lenker
* Flightradar
John Gerard McClean

**John Gerard McClean** (født 24. september 1914 i Redcar i Yorkshire i England, død 28. august 1978 i Middlesbrough) var en engelsk prelat i den katolske kirke. Han var biskop av Middlesbrough fra 1967 til 1978.
### Prest
Han ble ordinert til prest den 22. mars 1942. 
### Koadjutorbiskop av Middlesbrough
Han ble utnevnt til koadjutorbiskop av Middlesbrough og titulærbiskop av *Maxita* den 10. desember 1966. Hans bispevielse fant sted 24. februar 1967 av biskop George Brunner av Middlesbrough, og de viktigste medkonsekratorene var biskop James Cunningham av Hexham og Newcastle og biskop William Gordon Wheeler fra Leeds.

### Biskop av Middlesbrough
Ved biskop Brunners pensjonering etterfulgte McClean automatisk som biskop av bispedømmet Middlesbrough den 13. juni 1967.

Han døde i embetet den 28. august 1978, 63 år gammel.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853-1928) *1911
* Kardinal William Godfrey (1889-1963) *1938
* Biskop *John Gerard McClean* (1914-1978) *1967

## Referanser
Natalia Arroyo

**Natalia Arroyo Clavell** (født 14. april 1986) er en fotballtrener og tidligere fotballspiller fra Spania. Hun er hovedtrener for Aston Villa som spiller iWomen’s Super League i England. 

Før hun la opp som spiller i 2009, spilte hun for FC Barcelona og Espanyol.

## Spillerkarriere

### FC Barcelona
Arroyo som var forsvarsspiller, gikk gradene i Barcelonas akademi. Hun var en del av laget som rykket opp til toppdivisjonen Liga F, i 2003/04.

### RCD Espanyol
I 2006 gikk Arroyo til RCD Espanyol og spilte to sesonger for klubben, før skader tvang henne til å legge opp i en alder av 22, i 2009.

## Trenerkarriere

### Catalonia
Hun ble trener for det katalanske kvinnelandslaget i fotball i 2014. I 2015, spilte Catalonia mot Baskerland i en vennskapskamp om Centenary troféet. En turnering organisert av det katalanske fotballforbundet, som ble avholdt mellom de to lagene for både herrer og kvinner. Kampen i 2015 endte 3-4 på straffer til Baskerland, etter at stillingen ved ordinærtid var 1-1.

### Real Sociedad
I 2020 ble hun hovedtrener for Liga F klubben Real Sociedad. I 2021/22-sesongen bidro hun til at laget endte på en sterk andreplass. I hennes siste sesong for klubben kom Real Sociedad til den spanske cupfinalen (Copa de la Reina). Hvor de i finalen møtte Barcelona, som vant overlegent 8-0, 18. mai 2024.

### Aston Villa
22. januar 2025 ble Arroyo ansatt Aston Villa sin nye hovedtrener, etter at Robert de Pauw forlot klubben 11. desember 2024. Hun skrev under på en kontrakt på 3 og et halvt år.

## Utmerkelser

### Spiller
**[[FC Barcelona Femení|FC Barcelona]]**

* **Primera Nacional** (andre divisjon i 2003/04)
** Mester: 2003/04
** 2. plass: 01/02

### Trener
**Catalonia**

* **[[Centenary Trophy|Centenary Troféet]]**
** 2. plass: 2015

**[[Real Sociedad Femenino|Real Sociedad]]**

* '''Liga F'''
** 2. plass: 2021/22
* '''Copa de la Reina'''
** 2. plass: 2023/24

## Referanser


## Eksterne lenker
*
Sølen landskapsvernområde

**Sølen landskapsvernområde** utgjøres av fjellområdet rundt Sølen i Rendalen kommune, inkludert Sølensjøen sør for Fiskevollen, samt Mistdalen ned til samløpet med Renåa. Området grenser til Fuggdalen naturreservat i sørvest.

Formålet med vernet er å ta vare på et natur- og kulturlandskap med geologiske forekomster og biologisk mangfold. Her skal allmennheten ha anledning til enkelt friluftsliv med liten grad av tilrettelegging.

Verneforskriften angir en lang rekke tiltak som er forbudt, herunder veibygging, bygging av bruer og klopper, opparbeiding og merking av stier, oppfylling, fjerning av blokker, stein og fossiler med mye mer. Det er også en rekke unntak, herunder vedlikehold av eksisterende veier, stier og løyper, drift av jordbruksarealer med mer.

Motorisert ferdsel er generelt forbudt, men med nærmere angitte unntak.

## Referanser
Renåa

**Renåa** kan vise til

* Renåa (Elverum), sideelv til Ulvåa i Elverum
* Renåa (sideelv til Flena i Rendalen)
* Renåa (sideelv til Mistra i Rendalen)
Renåa (sideelv til Mistra i Rendalen)

**Renåa** er ei mindre sideelv til Mistra i Rendalen i Innlandet. Elva oppstår ved samløpet av Blæsterbekken og Måsårybekken ved Østvollen sør for Renåsetra, og renner mot nord-nordvest. Elva krysses av fylkesvei 217 ved Renåvangen, og munner ut i Mistra ved grensa til Fuggdalen naturreservat.

## Referanser
Tid-til-digital-omformer

I elektronisk instrumentering og signalbehandling er en **tid-til-digital-omformer**, **tidsdigiserer** eller **tidsdigitiserer**, en enhet som gjenkjenner hendelser og gir en digital representasjon av tidspunktet de fant sted. For eksempel kan digisereren sende ut tidspunkt for ankomst for hver innkommende puls. I noen tilfeller ønsker man å måle tidsintervallet mellom to hendelser i stedet å for angi det absolutte tidspunkt, og digisereren kan da brukes for å måle tildsintervallet og konvertere det til et digitalt (binært) utputt. I noen tilfeller kalles en interpolerende tidsdigiserer for en tidsteller.

Når tidsdigiserere brukes til å bestemme tidsintervallet mellom to signalpulser (kjent som start- og stopppuls) startes og stoppes målingen når den stigende eller fallende flanken til en signalpuls krysser en fastsatt terskel. Dette mønsteret brukes i mange fysiske eksperiment, som målinger av flytid og levetid i atomfysikk og partikkelfysikk, eksperimenter som involverer laseravstandsmåling og elektronisk vitenskap hvor man tester integrerte kretser og høyhastighets dataoverføringer.

Det finnes flere metoder for tidsdigisering. Noen kan gi nanosekunds nøyaktighet, mens andre er kapable til pikosekunds nøyaktighet. De kan fås både som diskrete eller integrerte kretser. Ofte er det en avveining om hvor om man skal måle veldig nøyaktig, men med lang dødtid mellom hver måling, eller om man skal være i stand til å måle oftere med dårligere oppløsning.

## Bruk
Tidsdigiserere brukes til å tidsstemple hendelser og måle tidsforskjeller mellom hendelser, spesielt der det kreves picosekund-presisjon og høy nøyaktighet, for eksempel måling av hendelser i eksperimenter i partikkelfysikk, hvor partikler (for eksempel elektroner, fotoner og ioner) blir detektert.

Et annet bruksområde er kostnadseffisient og ikke-mekanisk vannstrømningsmåling ved å måle tidsforskjellen mellom ultralydpulser som går gjennom strømmen og ankommer mottakerne til forskjellige tider avhengig av strømningens hastighet og retning.

I en heldigital faselåst sløyfe måler en tidsdigiserer faseforskyvningen, og resultatet brukes til å justere den digitalt styrte oscillatoren.


CoarseCounting.png|Skisse av grov tellemetode i tidsdigisererer, med målinger av T i ulike relasjoner til klokkepulsene
Nutt.png|Skisse av Nutt-interpolasjonsmetoden, en hybrid metode


## Se også
* Analog-til-digital omformer (ADC) og digital til analog-omformer (DAC)
* Analog informasjon og digital informasjon
* Flytid, tiden noe bruker på å bevege seg en distanse gjennom et medium
* Frekvens, hvor mange ganger en hendelse gjentar seg i løpet av et tidsrom
* Klokke (elektronikk), regelmessig signal som styrer en prosess
* Kvantiseringsfeil, avvik som skyldes grovmasket tilskriving av verdier
* Lidar, er en optisk fjernmålingsteknikk
* Oscillator, eksempelvis kvartsoscillator
* Operasjonsforsterker, elektronisk forsterker som brukes i analoge elektroniske systemer
* Samplingsfrekvens, gjennomsnittlig antall punktprøver per sekund
* Vippe, krets som har to stabile tilstander og kan lagre tilstandsinformasjon

## Referanser
Harald Birkevold

**Harald Birkevold** (født 1967) er politisk redaktør i Stavanger Aftenblad. 
Han er utdannet journalist med bachelorgrad i journalistikk fra Universitetet i Bergen.

## Karriere
Birkevold har vært tilknyttet Stavanger Aftenblad 
siden 1998. Fra 2007 til 2013 var han leder for avisens avdeling for undersøkende journalistikk. I perioden 2016 til 2022 var han kommentator, før han i 2022 gikk over i rollen som politisk redaktør.

I 2024 ble Birkevold tildelt 69. plass på Stavanger Aftenblads maktliste.

## Referanser
Kia EV3

**Kia EV3** (produsert fra 2024) er en familiebil fra sør-koreanske Kia.  

EV3 var i Norge den tredje elbil i rekke fra fabrikkens nye EV-linje etter Kia EV6 som kom i 2021 og Kia EV9 fra 2023. I utlandet hadde man også rukket å lansert Kia EV5 på denne tiden, så der var EV3 den fjerde i rekken. Rekkevidden var omkring 430 kilometer for Standard Range (58,3 kwh) og 600 kilometer for utgaven Long Range (81,4 kwh). EV3 kunne fås med forhjulsdrift eller firehjulsdrift og en motor på 204 hk.  Modellen **GT** hadde 299 hestekrefter. Kia EV3 var omtrent like stor som en Volvo EX30 og Mini Countryman. 
## Referanser
Kia EV9

**Kia EV9** (produsert fra 2023) er en større elbil fra sør-koreanske Kia.

Den har bakhjulsdrift med 204 hestekrefter, eller firehjulsdrift og noe mer motorkraft. Den startes med en knapp, med en mobiltelefon eller med et fingeravtrykk.  Den fås med seks eller syv seter, men med norsk ombygging kunne den fås som to-seters varebil. 

Sommeren 2025 kom **EV9 Air** med enklere utstyr (uten stemningslys og mer billig plast i interiøret) og lavere pris. Senhøstes 2025 kom **EV9 GT** med 124 flere (opp til 508) hestekrefter, virtuell åttetrinns automatkasse (opp fra seks) og firehjulsdrift.
## Referanser
Rødbygget

**Rødbygget**, i Bispegata 9b, er et fredet nygotisk bygg på Kalvskinnet i Trondheim. Arkitekt var Christian H. Grosch. Mellom bygget sto ferdig i 1855, og fram til 1991, ble bygget brukt som døveskole. Siden mars 2009 holder Norsk Døvemuseum til i bygningen. 

Bygget forvaltes i dag av Statsbygg.

## Historie

Bygget ble ferdigstilt i 1855, og ble tatt i bruk av Trondheim offentlige skole for døve (da *Throndhjems Døvstummeinstitut*).

En internatbygning kalt «Gulbygget» ble oppført og innviet 9. desember 1897. Internatet huset på dette tidspunktet 46 av skolens 76 elever. Arkitekt for Gulbygget var Lars Solberg. Bygget ble påbygd to etasjer i 1935.

Under andre verdenskrig ble deler av bygget rekviert og brukt som sykehus av tyskerne.

I 1991 flytter Trondheim offentlige skole for døve ut av bygningen til Heimdal.

Mellom 1993 og 1995 rehabiliteres hele bygningen, både utvendig og innvendig. I den forbindelse rives også Gulbygget.

I 2009 ble bygget ombygget og tatt i bruk av Norsk Døvemuseum.

I 2014 ble bygget fredet på bakgrunn av sin arkitektoniske verdi, og sin historie som døveskole.

## Referanser
Antilopini

* se inndeling!

**Antilopini** kalles også **sanne antiloper** og er én av ti stammer i underfamilien Antilopinae, som er én av to underfamilier i kvegfamilien (Bovidae). Antilopini har fire understammer og består av til sammen 13 slekter med antiloper.

Gaselle er et fellesbegrep som brukes om flere arter i denne gruppen. Alle gasellearter er antiloper, men ikke omvendt. Benevnelsen «antilope» omhandler et mye bredere utvalg av klovdyr enn hva «gaselle» gjør. Gasellene er lette, små til mellomstore, smale og langlemmede klovdyr, mens antiloper som sådan kan bli mye større, mer massive og kompakte. Den systematiske gruppen gaseller (*Gazella*) er således ikke de eneste gasellene, selv om den i blant også kalles sanne gaseller.

## Biologi
Antilopini består av små til mellomstore antiloper, tilpasset et åpent habitat. Dette er svært hurtige dyr, som kan både vende brått, sprette høyt og hoppe langt. Artene er utbredt i både Eurasia og Afrika, men artsmangfoldet er spesielt stort i Øst-Afrika. 

Artene har ofte beskjedent kjønnspreg, og horn er generelt tilstede hos både hunner og hanner. Hunnens horn er imidlertid gjerne kortere og tynnere, av og til også knapt synlige.

Mange av artene har slående markeringer i ansiktet, langs flankene, og/eller på bakparten. De fleste artene har også godt utviklede preorbitale duftkjertler.

## Inndeling
Inndelingen følger Bovids of the World. Beskrivelser i parentes er uavklarte norske benevnelser.

* Bovidae, kvegfamilien
** Bovinae, oksedyr
** Antilopinae, antiloper, sauer og geiter
*** Antilopini, sanne antiloper
**** Antilopina
***** *[[Antilope]]*, hjorteantiloper
***** *[[Gazella]]*, gaseller
***** *[[Nanger]]*, (nangergaseller)
***** *[[Eudorcas]]*, (eudorcasgaseller)
***** *[[Antidorcas]]*, springbukker
***** *[[Ammodorcas]]*, clarkesgaselle
***** *[[Litocranius]]*, (sjiraffantiloper)
***** *[[Saiga]]*, saigaantiloper
**** Procaprina
***** *[[Procapra]]*, (tibetgaseller)
**** Ourebina
***** *[[Ourebia]]*, (oribiantiloper)
**** Raphicerina
***** *[[Raphicerus]]*, (steinbukker)
***** *[[Dorcatragus]]*, (dorcagaseller)
***** *[[Madoqua]]*, dik-dikantiloper

## Referanser




## Eksterne lenker
*
Fuggdalen naturreservat

**Fuggdalen naturreservat** dekker hele nedbørfeltet til elva Fugga, mellom Steinfjellet og Fuggsjøvola/Kvernnesvola, ned til samløpet med Mistra. Reservatet grenser i øst til Sølen landskapsvernområde.

Verneverdiene er knyttet til et helt nedbørsfelt uten veier eller andre tekniske inngrep, bortsett fra en seter og noen få hytter. I reservatet finnes naturtyper som raviner, bekkekløfter, kildeframspring med kildevegetasjon, gransumpskog og bærlyngfuruskog. Skogen har spor av tidligere hogst, men har nå god aldersspredning inkludert gadd og læger.

Både vegetasjon og dyreliv i reservatet er fredet mot skade og ødeleggelse. Det må heller ikke iverksettes tiltak som kan endre naturmiljøet, så som veibygging, oppfylling, graving, drenering, gjødsling og forsøpling. Motorisert ferdsel samt bruk av sykkel og hest er forbudt. Men jakt, fiske, beiting og sanking av bær og matsopp er tillatt.

## Referanser
Generaldirektoratet for miljø

**Generaldirektoratet for miljø** (**DG Environment, DG ENV**) er et generaldirektorat for EU-kommisjonen og ble opprettet med mål om å beskytte, bevare og forbedre miljøet i Europa for nåværende og fremtidige generasjoner. Hovedområdene var opprinnelig fire: natur og biologisk mangfold, naturressurser og avfall, miljø og ressurser og klimaendringer. Klimaendringer ble i 2010 ble satt ut til Generaldirektoratet for klimapolitikk.

## Historie
Generaldirektoratet for miljø var opprinnelig en underavdeling av Generaldirektoratet for Industri og startet sin virksomhet i 1973 med fem ansatte. Generaldirektoratet har nå over 500 ansatte.

## Oppgaver
For å nå sine mål utvikler Generaldirektoratet for miljø retningslinjer (f.eks. EUs strategi for biologisk mangfold) og lovgivning (f.eks. Natura 2000 ) for miljøvern, som tjener til å bevare og forbedre livskvaliteten. Disse sikrer blant annet:

* vern av naturlige habitater
* holde luft og vann rent
* forsvarlig avfallshåndtering
* håndtere globale utfordringer, spesielt klimaendringer og bevaring av biologisk mangfold på internasjonalt nivå
* støtte europeiske selskaper i deres innsats for å bli mer bærekraftig
* integrering av miljøhensyn i annen EU -politikk
* fremme vekst i EU som møter de økonomiske, sosiale og miljømessige behovene til EU-borgere og fremtidige generasjoner.   

I tillegg sikrer Generaldirektoratet for miljø at medlemsstatene anvender eksisterende fellesskapsmiljølovgivning på riktig måte. Mandatet inkluderer overvåking av mer enn 200 miljølover som gjelder på europeisk nivå. For dette formålet støtter det medlemslandene i å implementere lovgivning og undersøker klager fra EU-borgere og ikke-statlige organisasjoner. Kommisjonen har myndighet til å ta rettslige skritt dersom det er mistanke om at europeisk miljølov blir brutt. I tillegg representerer DG Miljø EU på internasjonale konferanser om miljøspørsmål, som for eksempel på konferansen mellom partene i konvensjonen om biologisk mangfold (CBD). 

## Se også

* Den europeiske unions miljøpolitikk
* Det europeiske miljøbyrået
* EUs miljøhandlingsprogram
* Vanninformasjonssystem for Europa

## Referanser

## Eksterne lenker
*
Steinfjellet (Rendalen)

**Steinfjellet** ligger mellom Mistdalen og Fuggdalen i Rendalen kommune. Fjellet har to tydelige toppunkter, henholdsvis 1070 moh og 992 moh. Langs høyden går grensen mellom Fuggdalen naturreservat på vestsiden og Sølen landskapsvernområde på østsiden. Og vest for den nordre toppen ligger Steinfjellet naturreservat.

Avstanden til nærmeste høyere punkt (sekundærfaktoren) er 7,2 kilometer, men primærfaktoren (minste høydeforskjell for å komme til et høyere punkt) er bare ca. 278 meter. Sadelen er ved vannskillet mellom Stokkbekken og Stormyra/Tønnesbekken i nord.

## Referanser
Seychellene internasjonale lufthavn

**Seychellene internasjonale lufthavn** (IATA: **SEZ**, ICAO: **FSIA**) er en internasjonal lufthavn på øyen Mahé på Seychellene. Den ligger 11 km sørøst for hovedstaden Victoria.

## Eksterne lenker
* Flightradar
Sportsklatring under Sommer-OL 2024 – Kombinasjon kvinner

**Kombinasjon for kvinner** i sportsklatring under Sommer-OL 2024 ble arrangert på Site d’escalade du Bourget fra 6. til 10. august 2024.

## Resultater
### Buldring semifinale

### Led semifinale

### Resultater semifinale

### Finale

## Referanser
Almar Grindhaug

**Almar Gjerd Grindhaug** (født 4. februar 2006) er en norsk fotballspiller som spiller for .

## Referanser


## Eksterne lenker
*
Steinfjellet naturreservat

**Steinfjellet naturreservat** er et skogområde på vestsiden av Steinfjellets nordlige topp, i Rendalen kommune. Reservatet grenser mot Sølen landskapsvernområde i øst.

Verneverdiene er knyttet til gammel furuskog med død ved i alle nedbrytningsstadier. Skogen er antakelig den eldste i hele Sølenområdet, med trær på 400-500 års alder. Reservatet fungerer derfor som viktig spredningslokalitet for arter knyttet til gammel furuskog, herunder rødlistede arter. Spesielt er ulvelav vanlig her.

Både vegetasjon og dyreliv i reservatet er fredet mot skade og ødeleggelse. Det må heller ikke iverksettes tiltak som kan endre naturmiljøet, så som veibygging, oppfylling, graving, drenering, gjødsling og forsøpling. Motorisert ferdsel samt bruk av sykkel og hest er forbudt. Men jakt, fiske, beiting og sanking av bær og matsopp er tillatt. Bålbrenning med tørrkvist fra bakken er også tillatt.

## Referanser
Litteraturåret 1775

**Litteraturåret 1775** er en oversikt over utgivelser, hendelser, prisvinnere og avdøde personer med tilknytning til litteratur i 1775.

## Hendelser

## Fødsler

## Dødsfall

## Referanser
The Apache

***The Apache*** er en britisk stumfilm fra 1925 regissert av Adelqui Migliar.

## Skuespillere
* Adelqui Migliar
* Mona Maris som Lisette Blanchard  
* Jameson Thomas som Gaston d'Harcourt 
* Jerrold Robertshaw som Albert d'Harcourt  
* Roger San Juana som Mario  
* James Carrasco som Gaspard 
* Doris Mansell som Armande

## Referanser


## Eksterne lenker
*
Willy Ngumbi Ngengele

**Willy Ngumbi Ngengele** (født 1965) er en burundisk-kongolesisk ordensgeistlig og katolsk biskop av Goma i Kongo.
## Liv og virke
### Bakgrunn
Willy Ngumbi Ngengele ble født i Burundi, dit familien hans midlertidig hadde flyttet på grunn av farens arbeid. Han gikk på skole i Walikale, og gikk deretter inn på Storseminaret *Notre Dame d'Afrique* i Bukavu i Kongo for å studere filosofi (1984-1987). Senere fullførte han sitt novisiat i Fribourg i Sveits (1987-1988), hos De hvite fedre (M-Afr.).  Han utviklet deretter sitt apostolat i Birni N'Koni i bispedømmet Maradi (Niger), og begynte deretter sine studier i teologi i Toulouse (1990-1993).
### Prest
Willy Ngumbi Ngengele avla sine løfter den 1. desember 1992 hos De hvite fedre, og ble ordinert til prest den 1. august 1993 av biskop Faustin Ngabu.

### Biskop av Kindu
Pave Benedikt XVI utnevnte ham til biskop av Kindu den 25. april 2007. Han ble ordinert til biskop av biskopen av Kasongo, Théophile Kaboy Ruboneka, den 22. juli samme år. Medkonsekratorer var François-Xavier Maroy Rusengo, erkebiskop av Bukavu, og Martin Albert Happe M.Afr., biskop av Nouakchott.
### Biskop av Goma
Pave Frans utnevnte ham til biskop av Goma den 23. april 2019. Innsettelsen fant sted den 19. mai samme år. 

Kort tid etter tiltredelsen ble han konfrontert med ebola-utbruddet i og rundt Goma. Som et tiltak påla han at deltakere i messer og andre eukaristiske feiringer måtte desinfisere hendene på forhånd og ikke  håndhilse.

Fra 10. mai 2019 til 6. februar 2021 var Ngumbi Ngengele også apostolisk administrator av Kindu.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1777
* Kardinal Pietro Francesco Galleffi (1770–1837) *1819
* Kardinal Filippo de Angelis (1792–1877) *1826
* Kardinal Amilcare Malagola (1840–1895) *1876
* Kardinal Giovanni Tacci Porcelli (1840–1895) *1876
* Pave Johannes XXIII (1881–1963) *1924
*Biskop Joseph Mikararanga Busimba (1912-1974) *1960
*Erkebiskop Aloys Mulindwa Mutabesha Mugoma Mweru (1922-1997) *1966
*Biskop Faustin Ngabu (1935-2025) *1974
*Biskop Théophile Kaboy Ruboneka (1941-2019) *1996
* Biskop *Willy Ngumbi Ngengele* N.Afr. (1965–) *2007

## Referanser
M21

**M21** er en presisjonsrifle som ble utviklet fra M14-riflen og brukt av den amerikanske hæren. Den ble først tatt i bruk under Vietnamkrigen og har vært i tjeneste siden 1968.
M21 er kjent for sin nøyaktighet og pålitelighet, og den bruker 7.62×51mm NATO-ammunisjon.

Noen spesifikasjoner for M21-riflen inkluderer:

* Vekt: 5,27 kg
* Lengde: 1118 mm
* Løpslengde: 560 mm
* Munningshastighet: 853 m/s
* Effektiv rekkevidde: opptil 900 meter med kikkertsikte

Riflen er utstyrt med et variabelt kikkertsikte (3-9x) og har et avtagbart boks-magasin med kapasitet på 5, 10 eller 20 patroner.
Olympique Lyonnais i 1991–92

Olympique Lyonnais endte sesongen 1991/92 på 16. plass i fransk 1. divisjon.

## Tabell

## Kamper
### [[Coupe de France]]

### [[UEFA-cupen i fotball for menn|UEFA-cupen]]

## Spillerstatistikk

## Referanser


## Kilder
* 

## Se også
*Fransk fotball 1991–1992
Minorus

***Minorus*** er en slekt av skyggebiller der de fleste av artene er knyttet til tørre miljøer. De har derfor meget stor evne til å motstå uttørking.

## Utseende
Middelsstore (5-10 millimeter), avlangt-ovale, matt gråsvarte skyggebiller. De har et ganske tykt hudpanser som gjør dem motstandsdyktige mot uttørking. 

## Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.

## Utbredelse
Slekten er endemisk for det sørlige og sørvestlige Sør-Afrika.

## Systematisk inndeling
Oversikten følger 

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien Blaptinae Leach, 1815 - nylig skilt ut fra Tenebrioninae
******* Stammen **[[Dendarini]]** Mulsant & Rey, 1854 - ca. 340 arter
******** Understammen Melambiina Mulsant & Rey, 1854
********* Slekten ***Minorus*** Mulsant & Rey, 1854
********** *[[Minorus barnardi]]* Koch, 1956
********** *[[Minorus curtus]]* Koch, 1956
********** *[[Minorus duodevigintiseriatus]]* Koch, 1956
********** *[[Minorus gracilicornis]]* Koch, 1956
********** *[[Minorus hessei]]* Koch, 1956
********** *[[Minorus jouberti]]* Koch, 1956
********** *[[Minorus lucigaster]]* Koch, 1956
********** *[[Minorus namaquanus]]* Koch, 1956
********** *[[Minorus pilosicollis]]* Koch, 1956
********** *[[Minorus rugicollis]]* (Mulsant & Rey, 1854)
********** *[[Minorus rugiventris]]* Koch, 1956
********** *[[Minorus sculpticeps]]* Koch, 1956
********** *[[Minorus sericeus]]* Koch, 1956
********** *[[Minorus thornei]]* Koch, 1956

## Referanser




## Eksterne lenker
*
Erik & Erik

***Erik & Erik*** er et musikkalbum med Erik Hokkanen og Erik Moll, utgitt i .

## Sporliste
# «Tornado Warning» (Erik Moll)
# «Goin' Down to Ruby's» (Erik Hokkanen)
# «Wolf at Night» (Erik Hokkanen)
# «All I Remember» (Erik Moll / Karren Pell)
# «Milky Way Jive» (Erik Hokkanen)
# «Fire Ant Dance» (Erik Moll)
# «Ghost Town in My Heart» (Erik Moll)
# «My Lady-O» (Erik Moll)
# «Swing the Night Away» (Erik Hokkanen)
# «Letters & Telephone Wire» (Erik Moll)
# «It Ain't Over Till It's Over» (Steve Carter / Erik Moll)
# «Ready for Someone New» (Erik Moll)
# «Silent Reverie» (Erik Hokkanen)
# «Blues for Brown» (Erik Hokkanen)

## Medvirkende
* Erik Moll – vokal, akustisk gitar, kor, produsent, arrangør, ansvarlig produsent, miks
* Erik Hokkanen – vokal, fele, mandolin, akustisk gitar, elektrisk gitar, miks
* Dale Dennis – kontrabass, elektrisk bass
* Maryann Price – kor
* Chris O'Connell – kor
* Danny Levin – tangenter, fiolin
* Ponty Bone – trekkspill
* Janne Haavisto – trommer
* James Tuttle – lydtekniker, miks
* Bill Narum – art director
* C.P. Vaughn – fotografi

## Referanser


## Eksterne lenker
*
Hazel Brugger

**Allison Hazel Brugger** (født 1993) er en sveitsisk-amerikansk slam-poet, komiker, kabaretartist og TV-programleder. Hun ledet Eurovision Song Contest 2025 i Basel i Sveits, sammen med Sandra Studer og Michelle Hunziker.

## Bakgrunn
Hazel Bruggers far er den sveitsiske nevropsykologen Peter Brugger, moren hennes er en engelsklærer som opprinnelig er fra Köln i Tyskland.

Hun vokste opp i Dielsdorf ved Zürich og har to eldre brødre. Etter eksamen i Bülach begynte hun å studere filosofi og litteratur ved universitetet i Zürich, men hun sluttet etter hvert. Som 17-åring startet hun sin poesi-slam-karriere i Winterthur i Sveits, nordøst for Zürich.

Fra 2014 og 2017 skrev Brugger en kronikk hver fjortende dag for den sveitsiske dagsavisen *Das Magazin.* Fra 2013 til 2014 var hun spaltist for «Hochparterre» og TagesWoche. I 2015 var hun programleder for det direktesendte talkshowet *Hazel Brugger Show and Tell* i Theater am Neumarkt i Zürich. Dette ble holdt annenhver måned. 

9. oktober 2013 opptrådte hun i det fjerde slampoesi-mesterskapet i Bern i Sveits. I november 2015 startet hun sitt første kabaretprogram *Hazel Brugger passiert*. I februar 2019 begynte hun å turnere i Tyskland, Østerrike og Sveits med sitt andre soloprogram, *Tropical*, som debuterte på Netflix 2. desember 2020.

## Karriere
Siden 2016 har hun vært korrespondent på det tyske politiske satireshowet *heute-show* på ZDF. Den 26. april hadde hun sin første gjesteopptreden på et annet ZDF-show, *Die Anstalt*. I 2017 vant hun *Salzburger Stier*, en pris for kabaretartister.

I 2019 startet Brugger en YouTube-serie sammen med Spitzer, en medprodusent og en forfatter. Showet heter *Deutschland Was Geht*, og utforsker interessante og til tider bisarre steder sammen med forskjellige tyske komikere.

Brugger har bodd i Köln siden 2016.

## Gjesteopptredener

* *Die Anstalt* : 26. april 2016, 4. april 2017 og 22. mai 2018
* *Neo Magazin Royale* : 1. september 2016
* *Dittsche* : 13. mai 2016.
* *Senkveld Berlin* : 2. desember

## Bøker

* *Ich bin so hübsch* (jeg er så pen). Kein & Aber, Zürich 2016, .
* Hazel Brugger, Thomas Spitzer (forfattere), Jannes Weber (illustrasjoner): *Deutschland Was Geht – Das Wimmelbuch* . Diogenes, Zürich 2021, .

## Lydbøker

* *Hazel Brugger passert* : live i Café Kairo Bern.* Lyd-CD, Der gesunde Menschenversand, Luzern 2016, .

## Priser

* 2013: *«Swiss Master»* i slampoesi
* 2015: *«Årets unge journalist»* av magasinet *Schweizer Journalist*
* 2016: *«Årets sveitsiske spaltist»* kåret av en undersøkelse utført av *Schweizer Journalist* blant 1400 journalister.
* 2017: Tysk pris for kabaret av byen Mainz
* 2017: *Salzburger Stier*
* 2017: Bayersk kabaretpris for fremvoksende artist
* 2017: *Swiss Comedy Award*
* 2017: *German Comedy Award* for fremvoksende artist

## Referanser


## Eksterne lenker
* 
* 
* Christian Möller: Hazel Brugger – ''Durch die Gegend'', Folge 25   (Interview-Podcast, 2017)